Лисистрата/10
TREĆA POJAVA
Lisistrata, Mirina, žene, horovi
 
LISISTRATA 
Hej, hej! Vi, žene, sad se brzo skupite 
oko mene! 
PRVA ŽENA 
A šta je? Kakva graja to? 
LISISTRATA 
Muškarac! Gle, muškarac mahnit dolazi; 
sav žarkim gori afroditskim plamenom. 
MIRINA 
Kitere, Kipra, Pafa gospo čuvarko, 
produži pravce putem kojim pođe već! 
PRVA ŽENA 
A gde je? Ko je? 
LISISTRATA 
(Pokazujući na obližnji hram) Pored hrama Hlojina! 
MIRINA 
Jest, istina je, Diva mi! 
PRVA ŽENA 
A ko je to? 
LISISTRATA 
Pa pogledajte! Da l’ ga koja poznaje? 
MIRINA 
Ja, Diva mi! Moj muž je to, Kinesija! 
LISISTRATA 
Na ražnju sad ga peci, pa ga okreći, 
obmanjuj ga, pa miluj ga i ne miluj, 
sve daj mu osim onoga što kupa zna! 
MIRINA 
Ne beri brige, sve ću tako! 
LISISTRATA 
I ja ću varakati ga, Ovde ću ga čekati 
i svim ga ognjem žeći. Ali idite! 
(Mirina oticle sa ženama. Pojavljuje sa sinčićem)  
 

Лисистрата